text: Premiere på Varde Sommerspil 
  26 juni 2010 kl. 07.24
  Lørdag er der premiere på årets Sommerspil i Varde - over 300 frivillige på og bag scenen er klar til at spille for op imod 30.000 tilskuere.
  Varde Sommerspil har premiere på musicalfarcen ?The Producers? lørdag kl.20.00. 
  Der er flere end 300 frivillige og nogle få professionelle implicerede i dette Sommerspil.  Der er foreløbig solgt 20.136 billetter, og arrangørerne håber på at nå op i nærheden af 30.000.
  Sidste år solgte Syvkanten 36.479 til Skønheden og Udyret.
  Mel Brooks? fantastiske musical ?The Producers? er baseret på den skrupskøre film af samme navn, med den danske undertitel "Forår for Hitler". 
  Musicalen er amerikansk teaterhistories mest prisvindende forestilling med 12 Tony-awards, herunder årets bedste musical, bedste manuskript og bedste musik. 
  Efter London-premieren vandt The Producers blandt andet "Best Musical" - "Critics Circle Awards", "Best Musical - Laurence Olivier Awards". 
  For et par sæsoner siden var musicalen en stor succes på Det Ny Teater i København, og så har den senest været opført med lige så stor succes i Maribo.
  Sommerspillet i Varde kan ses frem til den 10. juli
  